यह सब भारतीय जनता पार्टी के फैलाये जा रहे झूठ की साजि़श का हिस्सा है। दरअसल सच्चाई यह है कि बीजेपी बुरी तरह से डर गई है । अपने टूटते तिलस्म से बौखलाई हुई है। वह भूल गयी है कि साम दाम दण्ड भेद के प्रयोग का खामियाजा भुगतना ही पड़ता है। गुजरात सरकार आंदोलनकारियों को प्रताडि़त कर रही है, लेकिन पाटीदार समाज इतना कमज़ोर नहीं है। पिछले कुछ वक्त से सरकार यहां बैकफुट पर हो गयी है और फ्रंटफुट पर आने की कोशिश कर रही है। बीजेपी जितना हमें दबाने की कोशिश करेगी उतना ही हम मज़बूत होंगे….. मजबूत बन रहे हैं। मजबूत बनकर हम इन्हें इनकी जगह दिखा देंगे।